Jó és gonosz szerzetesnek dícséreti és szidalma
A jó szerzetesnek 
 Szíve Krisztus kerte, 
 Mert őbenne plántálta 
 Verágoknak szépségét, 
Mert szent alázatosság 
 Verágozik őbenne 
 Mint kék viola, 
Szeretetnek rózsája, 
 Tisztaságnak lilioma, 
 Benne kevélkednek. 

Szerzetesnek gonosza, 
 Mit terólad mongyonk? 
 Teljes szíved méreggel 
 És nagy álnoksággal, 
Mert az engedetlenség 
 És az gonosz gyűlölség 
 Téged mind elgyőzött, 
Az kevélség meghatott 
 És ekképpen ördög bír 
 Ki elviszen nagy kénra.

Forrás 

Három veréb hat szemmel, szerk. Weöres Sándor, Budapest, Szépirodalmi, 1977, 60. o.

 Versek